|  |  |
| --- | --- |
| **Leverancetitel** | Anbefaling om nemmere adgang til data om vand for tredjeparter |
| **Leverancenummer**  | 4 |
| **Tovholder (ansvarlig aktør)** | [et medlem af DUG’en] |
| **Ansvarlig arbejdsspor** | Arbejdsspor vedr. dataadgang |
| **FFD-målsætning(er)** | 6, 7 |
| **Afsluttes** |  |
| **Godkender** | FFD |

#### Beskrivelse

I mange ejendomme med flere lejligheder eller erhvervsenheder leverer vandselskabet vand til én hovedmåler, der dækker vandforbruget i hele ejendommen. Omkostningerne til denne levering fordeles herefter ud på de enkelte slutbrugere i ejendommen af ejeren eller administratoren på grundlag af antal vandmålere eller fordelingstal. Der er stor variation i, hvordan disse data stilles til rådighed for slutbrugerne. Derudover er der ikke etableret ensartede metoder og procedurer for, hvordan data om vand stilles til rådighed for tredjeparter. Det gør det besværligt, og dermed potentielt dyrt, at anvende disse data fx i relation til reduktion af vandspild ved automatisk overvågning af vandforbrug. Leverancen omfatter på denne baggrund anbefalinger om, hvordan servicevirksomheder og andre med interesse i at lave løsninger for udstilling af data kan få nemmere og mere fyldestgørende adgang til det, herunder også data direkte fra målere af varmt og koldt vand.

#### Opgaver

1. ***Brugerønsker til adgang til egne data om vandforbrug***

På baggrund af bl.a. rapporter om brugerønsker og databehov opstilles en konsolideret beskrivelse af brugerønsker til data. Brugerønskerne illustreres ved konkrete use-cases. Der opstilles på denne baggrund et målbillede for adgang til forbrugsdata for tredjeparter.

1. ***Løsningsforslag til opfyldelse af ønsker om adgang til data for tredjeparter***

Der opstilles forskellige løsningsforslag til opfyldelse af målbilledet for dataadgang til forbrugsdata for tredjeparter. De enkelte løsninger skal bl.a. beskrive deres tekniske set-up, dvs. hvilke krav løsningen stiller til målere, hjemtagning af data fra målere, datavask samt juridiske og administrative forhold, herunder håndtering af krav i medfør af GDPR og hensyn til cybersikkerhed. Gennemførelsen af de enkelte løsninger skal også forholde sig til, om den kan gennemføres ved frivillige tiltag eller om der er behov for regulering. De økonomiske og administrative konsekvenser herfor skal også beskrives samt tidshorisont for implementering, herunder evt. faseopdelt indfasning.

***C: Sammenlignende analyse af de opstillede løsningsforslag og anbefaling***

Der gennemføres en analyse af de forskellige løsningsforslag. Dette omfatter bl.a. en sammenfattende vurdering, hvori det bl.a. indgår hvorledes de forskellige forslag opfylder brugernes behov. På grundlag af dette udarbejder arbejdssporet forslag til en konkret implementeringsplan for, hvordan virksomheder kan få nemmere og mere ensartet adgang til forbrugsdata, herunder mulige tilpasninger af relevant regulering.

#### Afhængigheder

Vand leverance 3: Anbefaling om nemmere og ensartet adgang til data om eget vandforbrug

TAU leverance 3: Fælles retningslinjer for dataformater og metadata

TAU leverance 5: Fælles retningslinjer for adgang- og deling af forsyningsdata

TAU leverance 7: Ensartede metoder til forbrugerens afgivelse af samtykke om deling af forbrugsdata til 3. part